CELEX: 32019R0891
Language: fi
Date: 2019-05-28 00:00:00
Title: Komission asetus (EU) 2019/891, annettu 28 päivänä toukokuuta 2019, Euroopan parlamentin ja neuvoston asetuksen (EY) N:o 1333/2008 liitteiden I ja II muuttamisesta siltä osin kuin on kyse lisäaineryhmästä ”stabilointiaineet” ja ferrolaktaatin (E 585) käytöstä Albatrellus ovinus -sieneen, jota käytetään elintarvikkeen ainesosana ruotsalaisissa maksapasteijoissa (ETA:n kannalta merkityksellinen teksti.)

29.5.2019   
               
               
                  FI
               
               
                  Euroopan unionin virallinen lehti
               
               
                  L 142/54
               
            
         KOMISSION ASETUS (EU) 2019/891,
         annettu 28 päivänä toukokuuta 2019,
         Euroopan parlamentin ja neuvoston asetuksen (EY) N:o 1333/2008 liitteiden I ja II muuttamisesta siltä osin kuin on kyse lisäaineryhmästä ”stabilointiaineet” ja ferrolaktaatin (E 585) käytöstä Albatrellus ovinus -sieneen, jota käytetään elintarvikkeen ainesosana ruotsalaisissa maksapasteijoissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 9 artiklan 2 kohdan ja 10 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1333/2008 vahvistetaan elintarvikelisäaineita ja eri lisäaineryhmiä koskevat säännöt sekä unionissa hyväksyttyjen elintarvikelisäaineiden luettelo.
                  
               
                     (2)
                  
                  
                     Asetuksen (EY) N:o 1333/2008 liitteessä I vahvistetaan elintarvikkeissa esiintyvien elintarvikelisäaineiden sekä elintarvikelisäaineissa ja elintarvike-entsyymeissä esiintyvien elintarvikelisäaineiden lisäaineryhmät.
                  
               
                     (3)
                  
                  
                     Elintarvikelisäaineen ferrolaktaatti (E 585) teknologisen tehtävän ymmärtäminen on parantunut tieteen edistymisen ja teknologian kehittymisen ansiosta. Albatrellus ovinus -sieneen (lampaankääpä) käytettäessä ferrolaktaatti ei anna sienelle omaa väriään eikä vahvista Albatrellus ovinus -sienen olemassa olevaa väriä. Se vaikuttaa Albatrellus ovinus -sienen väriin ja muuttaa sitä (valkoisesta tummaksi) reagoimalla sienikudoksen tiettyjen ainesosien, kuten polyfenolien, kanssa. Tämä ferrolaktaatin ominaisuus ei sisälly nykyiseen ”stabilointiaineiden” lisäaineryhmään eikä mihinkään muuhun asetuksen (EY) N:o 1333/2008 liitteessä I lueteltuun lisäaineryhmään. Sen vuoksi lisäaineryhmää ”stabilointiaineet” olisi muutettava poistamalla kyseisestä kohdasta ilmaus ”olemassa olevaa”, jotta se kattaisi teknologisen tehtävän, joka ferrolaktaatilla (E 585) on, kun sitä käytetään Albatrellus ovinus -sieneen.
                  
               
                     (4)
                  
                  
                     Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
                  
               
                     (5)
                  
                  
                     Elintarvikelisäaineita koskeva unionin luettelo voidaan saattaa ajan tasalle Euroopan parlamentin ja neuvoston asetuksessa (EY) N:o 1331/2008 (2) tarkoitetun yhtenäisen menettelyn mukaisesti joko komission aloitteesta tai hakemuksen johdosta.
                  
               
                     (6)
                  
                  
                     Hakemus luvan saamiseksi ferrolaktaatin (E 585) käyttöön Albatrellus ovinus -sieneen, jota käytetään elintarvikkeen ainesosana ruotsalaisissa maksapasteijoissa, esitettiin 25 päivänä lokakuuta 2016 ja toimitettiin jäsenvaltioille asetuksen (EY) N:o 1331/2008 4 artiklan mukaisesti.
                  
               
                     (7)
                  
                  
                     Ruotsissa tietyt maksapasteijat (”leverpastej”) sisältävät perinteisesti Albatrellus ovinus -sientä elintarvikkeen ainesosana. Ennen maksapasteijoihin lisäämistä Albatrellus ovinus -sieni, joka on luonnolliselta väriltään valkoista, on teknologisesti tarpeen käsitellä ferrolaktaatilla (E 585), jotta siihen saadaan haluttu tumma väri.
                  
               
                     (8)
                  
                  
                     Elintarvikealan tiedekomitea on arvioinut ferrolaktaatin (E 585) käytön oliiveihin turvalliseksi (3). Ruotsalaiset maksapasteijat sisältävät sientä vain noin 0,5 prosenttia. Näin ollen lisäaltistuminen ferrolaktaatille silloin, kun sitä lisätään elintarvikkeen ainesosana ruotsalaisissa maksapasteijoissa käytettävään Albatrellus ovinus -sieneen, olisi hyvin vähäistä.
                  
               
                     (9)
                  
                  
                     Asetuksen (EY) N:o 1331/2008 3 artiklan 2 kohdan mukaan komissio pyytää Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen.
                  
               
                     (10)
                  
                  
                     Koska ferrolaktaatin (E 585) hyväksymisessä käytettäväksi Albatrellus ovinus -sieneen, jota käytetään elintarvikkeen ainesosana ruotsalaisissa maksapasteijoissa, on kyse sellaisesta unionin elintarvikelisäaineluettelon ajan tasalle saattamisesta, jolla ei todennäköisesti ole vaikutusta ihmisten terveyteen, elintarviketurvallisuusviranomaiselta ei tarvitse pyytää lausuntoa.
                  
               
                     (11)
                  
                  
                     Näin ollen on aiheellista antaa lupa ferrolaktaatin (E 585) käyttöön stabilointiaineena Albatrellus ovinus -sieneen, jota käytetään elintarvikkeen ainesosana ruotsalaisissa maksapasteijoissa.
                  
               
                     (12)
                  
                  
                     Sen vuoksi asetuksen (EY) N:o 1333/2008 liitteitä I ja II olisi muutettava.
                  
               
                     (13)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1333/2008 liitteet I ja II tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä toukokuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 354, 31.12.2008, s. 16.
         
            (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
         
            (3)  Elintarvikealan tiedekomitean raportit, 25. sarja, 1990.
      
      
         
            LIITE
            Muutetaan asetus (EY) N:o 1333/2008 seuraavasti:
            
                        1)
                     
                     
                        Korvataan liitteessä I oleva kohta 24 ”Stabilointiaineet” seuraavasti:
                        
                                    ”24.
                                 
                                 
                                    ”Stabilointiaineet” ovat aineita, jotka mahdollistavat elintarvikkeen fyysis-kemiallisen tilan ylläpitämisen; stabilointiaineisiin kuuluu aineita, jotka mahdollistavat kahdesta tai useammasta sekoittumattomasta aineesta muodostetun tasaisen seoksen säilymisen elintarvikkeessa, aineita, jotka stabiloivat, ylläpitävät tai vahvistavat elintarvikkeen väriä, ja aineita, jotka lisäävät elintarvikkeen sitoutumiskykyä, mukaan luettuna ristisidosten muodostuminen proteiinien välille niin, että elintarvikkeen osat voidaan sitoa ennastetuksi elintarvikkeeksi.”
                                 
                              
                  
                        2)
                     
                     
                        Muutetaan liitteessä II oleva E osa seuraavasti:
                        
                                    a)
                                 
                                 
                                    Korvataan elintarvikeryhmässä 04.2.2 ”Hedelmät ja kasvikset etikassa, öljyssä tai suolaliemessä” oleva ferrolaktaattia (E 585) koskeva kohta seuraavasti:
                                    
                                                 
                                             
                                             
                                                ”E 585
                                             
                                             
                                                Ferrolaktaatti
                                             
                                             
                                                150
                                             
                                             
                                                (56)
                                             
                                             
                                                Ainoastaan Albatrellus ovinus -sieni, jota käytetään elintarvikkeen ainesosana ruotsalaisissa maksapasteijoissa, ja oliivit, jotka on tummennettu hapettamalla.”
                                             
                                          
                              
                                    b)
                                 
                                 
                                    Korvataan elintarvikeryhmässä 04.2.3 ”Tölkitetyt tai pullotetut hedelmät ja kasvikset” lisäainetta E 585 koskeva kohta seuraavasti:
                                    
                                                 
                                             
                                             
                                                ”E 585
                                             
                                             
                                                Ferrolaktaatti
                                             
                                             
                                                150
                                             
                                             
                                                (56)
                                             
                                             
                                                Ainoastaan Albatrellus ovinus -sieni, jota käytetään elintarvikkeen ainesosana ruotsalaisissa maksapasteijoissa, ja oliivit, jotka on tummennettu hapettamalla.”